
LĒMUMS
Jūrmalā
	2026. gada 27. augustā
	
	Nr.
	460


	Grozījumi Jūrmalas domes 2026. gada 19. marta lēmumā Nr. 162 “Par Eiropas Savienības kohēzijas politikas programmas 2021. - 2027. gadam 4.2.1.5. pasākuma projekta “Jūrmalas Luda Bērziņa pamatskolas izveide” īstenošanu”
	(protokols Nr. 10, 42. punkts)


Pamatojoties uz Jūrmalas domes 2026. gada 19. marta lēmumu Nr. 162 “Par Eiropas Savienības kohēzijas politikas programmas 2021. - 2027. gadam 4.2.1.5. pasākuma projekta “Jūrmalas Luda Bērziņa pamatskolas izveide” īstenošanu”, 2026. gada 23. martā starp Jūrmalas valstspilsētas administrāciju (turpmāk – Administrācija) un Centrālo finanšu un līgumu aģentūru, reģistrācijas Nr. 90000812928, (turpmāk – CFLA) ir noslēgta Vienošanās par Eiropas Savienības fonda projekta “Jūrmalas Luda Bērziņa pamatskolas izveide” (turpmāk – Projekts) īstenošanu Nr. 4.2.1.5/2/25/I/003.

Galvenās Projekta īstenošanā paredzētās darbības:
1. vispārējās izglītības iestādes – Jūrmalas Luda Bērziņa pamatskolas ēkas būvniecība, kas ietver būvdarbus, būvuzraudzību un autoruzraudzību;
2. materiālu, aprīkojumu un iekārtu iegāde.

Luda Bērziņa pamatskolas ēkas būvniecībai Administrācija ir īstenojusi iepirkumus un noslēgusi līgumus ar darbu veicējiem, būvniecības kopējās izmaksas nosakot 12 706 509,17 euro (divpadsmit miljoni septiņi simti seši tūkstoši pieci simti deviņi euro un 17 centi), tajā skaitā: 
1. atbilstoši 2026. gada 19. jūnijā starp Administrāciju un Sabiedrību ar ierobežotu atbildību “Selva Būve”, reģistrācijas Nr. 40003683071, noslēgtajam Būvdarbu līgumam Nr. 1.1 - 16.4.2/26-398 (iepirkuma ID Nr. JVA 2025/102) būvdarbu izmaksas noteiktas 12 553 789,62 euro (divpadsmit miljoni pieci simti piecdesmit trīs tūkstoši septiņi simti astoņdesmit deviņi euro un 62 centi), tai skaitā pievienotās vērtības nodoklis (turpmāk – PVN); 
2. atbilstoši 2026. gada 26. jūnijā starp Administrāciju un Sabiedrību ar ierobežotu atbildību “BŪVĒLOGS projekti”, reģistrācijas Nr. 40103770182, noslēgtajam Pakalpojumu līgumam Nr. 1.1 - 16.4.3/26-404 (iepirkuma ID Nr. JVA 2025/108) būvdarbu būvuzraudzības izmaksas noteiktas 92 510,55 euro (deviņdesmit divi tūkstoši pieci simti desmit euro un 55 centi), tai skaitā PVN; 
3. atbilstoši 2024. gada 1. martā starp Administrāciju un Sabiedrību ar ierobežotu atbildību “Baltex Group”, reģistrācijas Nr. 40103274353, noslēgtajam Pakalpojumu līgumam Nr. 1.1 - 16.4.3/24-151 (iepirkuma ID Nr. JVA 2023/57) autoruzraudzības izmaksas noteiktas 60 209,00 euro (sešdesmit tūkstoši divi simti deviņi euro un 00 centi), tai skaitā PVN.

Pamatojoties uz noslēgtajiem līgumiem un Jūrmalas domes 2026. gada 30. jūnija lēmumu Nr. 369 “Par Jūrmalas valstspilsētas pašvaldības saistību apmēra palielināšanu Eiropas Savienības kohēzijas politikas programmas 2021. - 2027. gadam 4.2.1.5. pasākuma projekta “Jūrmalas Luda Bērziņa pamatskolas izveide” īstenošanai”, Administrācija 2026. gada 8. jūlijā Pašvaldību aizņēmumu un galvojumu kontroles un pārraudzības padomei (turpmāk – Padome) iesniedza aizņēmuma pieprasījumu 10 676 503,37 euro (desmit miljoni seši simti septiņdesmit seši tūkstoši pieci simti trīs euro un 37 centi) apmērā, kas nepieciešams Projektā paredzēto:
1. būvdarbu izmaksu finansēšanai 10 298 227,62 euro (desmit miljoni divi simti deviņdesmit astoņi tūkstoši divi simti divdesmit septiņi euro un 62 centi) apmērā, no tām:
1.1. attiecināmo Projekta būvdarbu izmaksu finansēšanai 10 183 831,46 euro (desmit miljoni viens simts astoņdesmit trīs tūkstoši astoņi simti trīsdesmit viens euro un 46 centi) un 
1.2. ārpus Projekta būvdarbu izmaksu finansēšanai 114 396,16 euro (viens simts četrpadsmit tūkstoši trīs simti deviņdesmit seši euro un 16 centi), no tām:
1.2.1. saules paneļu un ģeneratora izbūves izmaksas 49 147,04 euro (četrdesmit deviņi tūkstoši viens simts četrdesmit septiņi euro un 04 centi) apmērā;
1.2.2. iebūvējamo mēbeļu, virtuves iekārtu un aprīkojuma izmaksas 65 249,12 euro (sešdesmit pieci tūkstoši divi simti četrdesmit deviņi euro un 12 centi) apmērā;
2. būvuzraudzības izmaksu finansēšanai 92 510,55 euro (deviņdesmit divi tūkstoši pieci simti desmit euro un 55 centi) apmērā;
3. autoruzraudzības izmaksu finansēšanai 60 209,00 euro (sešdesmit tūkstoši divi simti deviņi euro un 00 centi) apmērā.
4. priekšfinansējums 10 procentu jeb 225 556,20 euro (divi simti divdesmit pieci tūkstoši pieci simti piecdesmit seši euro un 20 centi) apmērā no Projekta īstenošanai piešķirtā Eiropas Reģionālās attīstības fonda finansējuma 2 255 562,00 euro (divi miljoni divi simti piecdesmit pieci tūkstoši pieci simti sešdesmit divi euro un 00 centi).
Administrācijas iesniegtais aizņēmuma pieprasījums tika izskatīts 2026. gada 22. jūlija Padomes sēdē. Saskaņā ar Padomes 2026. gada 22. jūlija sēdes protokola Nr. 8 izraksta 2.9. punktu Padome Administrācijas aizņēmuma pieprasījumu ir apstiprinājusi daļējā jeb 10 562 107,00 euro (desmit miljoni pieci simti sešdesmit divi tūkstoši viens simts septiņi euro un 00 centi) apmērā. Padome nav piešķīrusi aizņēmumu ārpus Projekta būvdarbu izmaksu finansēšanai 114 396,16 euro (viens simts četrpadsmit tūkstoši trīs simti deviņdesmit seši euro un 16 centi) apmērā.
Izvērtējot citas likumā “Par valsts budžetu 2026. gadam un budžeta ietvaru 2026.,2927. un 2028. gadam” (turpmāk – Likums) noteiktās valsts budžeta aizņēmuma saņemšanas iespējas, secināts, ka:

· Likuma 40. panta pirmās daļas 5. punktā noteiktais izglītības iestādes investīciju projektu īstenošanai paredzētais aizņēmums ārpus Projekta būvdarbu izmaksu finansēšanai Administrācijai nav pieejams, jo atbilstoši Ministru kabineta 2024. gada 17. decembra noteikumu Nr. 879 “Noteikumi par kritērijiem un kārtību, kādā tiek izvērtēti pašvaldību un investīciju projektu pieteikumi aizdevumu saņemšanai” 6.1. punktā noteiktajam izglītības iestādes katrā klašu grupā jābūt 120 izglītojamiem. Reorganizējamajā Jūrmalas Vaivaru pamatskolā uz 2026. gada 31. maiju reģistrēto izglītojamo skaits klašu grupās svārstās no 32 līdz 65 izglītojamajiem.
· Likuma 40. panta pirmās daļas 7. punktā noteiktais prioritāro investīciju projektu īstenošanai paredzētais aizņēmums ārpus Projekta būvdarbu izmaksu finansēšanai Administrācijai nav pieejams, jo nepieciešamā aizņēmuma summa ir mazāka par Likumā noteikto minimālo aizņēmuma summu – 300 000,00 euro (trīs simti tūkstoši euro, 00 centi).
Ņemot vērā augstāk minēto, 2026. gada 19. jūnijā starp Administrāciju un Sabiedrību ar ierobežotu atbildību “Selva Būve” noslēgtajā Būvdarbu līgumā Nr. 1.1 - 16.4.2/26-398 iekļautās ārpus Projekta būvdarbu izmaksas 114 396,16 euro (viens simts četrpadsmit tūkstoši trīs simti deviņdesmit seši euro un 16 centi) apmērā un pārējās materiālu, aprīkojumu un iekārtu iegādes ārpus Projekta izmaksas 2026. - 2028. gada ietvaros ir nepieciešams finansēt no Jūrmalas valstspilsētas pašvaldības budžeta. 
Pamatojoties uz augstāk minēto, kā arī ņemot vērā Jūrmalas domes 2024. gada 29. augusta noteikumu Nr. 5 “Eiropas Savienības un citu ārējo finanšu instrumentu līdzfinansētu projektu īstenošanas kārtības Jūrmalas valstspilsētas pašvaldībā noteikumi” 11. punktu, Jūrmalas domes Izglītības, jaunatnes un sporta jautājumu komitejas 2026. gada 13. augusta sēdes atzinumu (protokols Nr. 1.2-11/60), Jūrmalas dome nolemj:
Izdarīt Jūrmalas domes 2026. gada 19. marta lēmumā Nr. 162 “Par Eiropas Savienības kohēzijas politikas programmas 2021. - 2027. gadam 4.2.1.5. pasākuma projekta “Jūrmalas Luda Bērziņa pamatskolas izveide” īstenošanu” šādus grozījumus:
1. Izteikt 7. punktu šādā redakcijā:
“7. Projekta īstenošanai nepieciešamo finansējumu:

7.1. šī lēmuma 5.1.2. apakšpunktā noteiktajam līdzfinansējumam paredzēt no valsts budžeta aizdevuma 2026. - 2028. gadā;

7.2. šī lēmuma 5.3. apakšpunktā noteikto ārpus Projekta izmaksu segšanai paredzēt no pašvaldības budžeta 2026. - 2028. gadā.”. 
2. Izteikt pielikumu “Projekta “Jūrmalas Luda Bērziņa pamatskolas izveide” finansēšanas plāns” jaunā redakcijā saskaņā ar šī lēmuma pielikumu “Projekta “Jūrmalas Luda Bērziņa pamatskolas izveide” finansēšanas plāns”.

*DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU.

